Dette betyr budsjettet for deg som bor i Sogn og Fjordane
Mandag klokken ti presenterte finansminister Sigbjørn Johnsen regjeringens forslag til statsbudsjett for 2013. Her er de viktigste bevilgningene for Sogn og Fjordane:95 millioner kroner er foreslått til E39 Lavik ferjekai i Høyanger kommune. Prosjektet omfatter bygging av ny ferjekai og omlegging av E39. Det er prioritert midler til utbedring av Oppedal ferjekai på E39. I tillegg er det prioritert statlige midler til å sluttføre E39 Anda ferjekai. Til E39 Kvivsvegen er det foreslått 55 millioner kroner. Prosjektet ble åpnet for trafikk i september 2012. Midlene i 2013 vil gå til restarbeider. Det er foreslått 144,8 millioner kroner til å videreføre av arbeidene på E16 Smedalsosen - Maristova - Borlaug. Prosjektet omfatter omlegging av en om lag 11 kilometer lang strekning. Fire rasutsatte punkter på strekningen blir fjernet.Regjeringen foreslår å bevilge 2,4 millioner kroner til Høgskolen i Sogn og Fjordane for å videreføre, og trappe opp med nye kull, de studieplassene som ble tildelt i revidert nasjonalbudsjett 2009, 2011 og 2012. Det gir en økning på 22 studieplasser fra 2012 til 2013. Regjeringen foreslår en økning på 888.000 kroner for å videreføre satsingen på de nye grunnskolelærerutdanningene.Regjeringen foreslår å øke bevilgningen til Førde Internasjonale Folkemusikkfestival med 0,6 millioner kroner. Norsk Country Treff, Breim, får 0,4 millioner kroner mer. Bevilgningen til Musea i Sogn og Fjordane øker med 2,4 millioner kroner som blant annet skal gå til drift av kvernsteinsenteret og markering av grunnlovsjubileet i 2014.Det foreslås en bevilgning på om lag 900 millioner kroner under Norges vassdrags- og energidirektorats (NVE) forvaltningsområder i 2013.
Regjeringen bevilger over 300 millioner kroner til veiprosjekt.